แถลงการณ์สำนักคณะรัฐมนตรี เรื่อง ค่าใช้จ่ายด้านการช่วยเหลือทางทหารระหว่างไทย-สหรัฐ

แม่แบบผิดพลาด: มีการลบช่องที่ไม่ได้ใช้ออก โปรดเติมกลับเข้าไป (โปรดดู)
แถลงการณ์สำนักคณะรัฐมนตรี เรื่อง ค่าใช้จ่ายตามความตกลงว่าด้วยการช่วยเหลือทางทหารระหว่างรัฐบาลไทยกับรัฐบาลสหรัฐอเมริกา สำนักนายกรัฐมนตรี
แถลงการณ์สำนักคณะรัฐมนตรี เรื่อง ค่าใช้จ่ายตามความตกลงว่าด้วยการช่วยเหลือทางทหารระหว่างรัฐบาลไทยกับรัฐบาลสหรัฐอเมริกาสำนักนายกรัฐมนตรี
ตามที่ได้มีการวิพากษ์วิจารณ์เกี่ยวกับเงินค่าใช้จ่ายว่าด้วยการช่วยเหลือทางทหารระหว่างรัฐบาลไทยกับรัฐบาลสหรัฐอเมริกาว่า รัฐบาลไทยต้องจ่ายเงินไปเป็นจำนวนมาก กระทำให้สิ้นเปลืองเงินงบประมาณเป็นเหตุให้เงินงบประมาณที่จะนำมาทนุบำรุงประเทศลดน้อยลงนั้น ใคร่ขอชี้แจงเพื่อความเข้าใจ ดังต่อไปนี้
๑. เมื่อสงครามโลกครั้งที่ ๒ สิ้นสุดลง ความเจริญก้าวหน้าในทางวิชาการได้เปลี่ยนแปลงไปเป็นอันมาก สำหรับทางทหารปรากฎว่าอาวุธยุทโธปกรณ์ของทหารไทยที่มีอยู่ ล้าสมัยไม่เหมาะที่จะใช้ในการป้องกันเอกราชอธิปไตยของชาติ เมื่อภาวะการณ์ของประเทศเข้าอยู่ในภาวะปกติ รัฐบาลจึงได้ดำริที่จะเปลี่ยนแปลงและปรับปรุงกองทัพของชาติให้มีประสิทธิภาพเข็มแข็งตามฐานะของประเทศ แต่การที่จะจัดหาซื้อมาย่อมเป็นภาระหนักแก่รัฐบาลในอันที่จะจัดหางบประมาณ ครั้นจะปล่อยปละละเลยให้เนิ่นนานไปก็รู้สึกว่า จะไม่ทันแก่เหตุการณ์ของโลก ซึ่งอาจจะนำมาซึ่งความกระทบกระเทือนต่อความปลอดภัยของประเทศไทยได้ รัฐบาลจึงมีความจำเป็นที่จะต้องรีบดำเนินการปรับปรุงกองทัพของชาติโดยด่วน ประกอบกับในขณะนั้น สหรัฐอเมริกาได้มีนโยบายที่จะช่วยเหลือประเทศฝ่ายเสรีประชาธิปไตยที่หย่อยกำลังทั้งในทางทหารและทางเศรษฐกิจ เพื่อให้มีเสถียรภาพช่วยรักษาสันติภาพของโลก รัฐบาลไทยเมื่อ พ.ศ. ๒๔๙๓ จึงได้เจรจากับรัฐบาลสหรัฐอเมริกาขอให้ช่วยเหลือประเทศไทย
๒. โดยที่รัฐบาลสหรัฐอเมริกาเห็นว่า ประเทศไทยเป็นประเทศฝ่ายเสรีประชาธิปไตยที่รักสงบและมีสมรรถภาพที่จะรักษาเสถียรภาพอยู่ได้ จึงได้ตกลงให้ความช่วยเหลือทั้งในทางเศรษฐกิจวิชาการและทางทหาร จึงได้มีการลงนามความตกลงว่าด้วยความร้วมมือทางเศรษฐกิจและวิชาการ เมื่อวันที่ ๑๙ กันยายน พ.ศ. ๒๔๙๓ และลงนามความตกลงว่าด้วยความช่วยเหลือทางการทหาร เมื่อวันที่ ๑๗ ตุลาคม พ.ศ. ๒๔๙๓ และความตกลงทั้งสองฉบับนี้ได้จดทะเบียนไว้ ณ สำนักงานของสหประชาชาติแล้ว
๓. สำหรับความตกลงทางทหารนั้น สรุปได้ว่า รัฐบาลสหรัฐอเมริกาจะช่วยเหลือจัดบริภัณฑ์ วัสดุ บริการต่างๆ หรือความช่วยเหลือทางการทหารอย่างอื่น โดยรัฐบาลไทยจะรับใช้ความช่วยเหลืออย่างมีประสิทธิภาพภายใต้ขอบเขตวัตถุประสงค์ที่รัฐบาลสหรัฐอเมริกาได้ให้ความช่วยเหลือนั้น สำหรับเงินค่าใช้จ่ายซึ่งเป็นภาระของรัฐบาลไทยนั้น มีอยู่ในข้อตกลงข้อ ๘ ว่า
"๑) รัฐบาลแห่งประเทศไทยจะได้จัดเงินบาทไว้ให้รัฐบาลสหรัฐอเมริกา เพื่อรัฐบาลสหรัฐอเมริกาจะได้ใช้เป็นค่าใช้จ่ายในการบริหารและในการดำเนินงานภายในประเทศไทยเกี่ยวกับความช่วยเหลือที่ได้ให้แก่รัฐบาลแห่งประเทศไทยตามความตกลงนี้
๒) รัฐบาลผู้ทำสัญญาทั้งสองฝ่าย จะได้เริ่มอภิปรายกันเพื่อพิจารณากำหนดจำนวนเงินบาทเช่นว่านี้ และเพื่อทำข้อตกลงกันในการให้เงินบาทเช่นว่านี้ โดยคำนึงถึงความสามารถของรัฐบาลแห่งประเทศไทย ที่จะจัดหาเงินตราเช่นว่านี้ด้วย"
บริการที่เราได้รับจากสหรัฐอเมริกามาเป็นจำนวนพันๆล้านดังกล่าวแล้วนั้น ก็จะเห็นได้ว่าเป็นจำนวนแตกต่างกันอย่างไร
๖. อย่างไรก็ตาม สำหรับค่าใช้จ่ายตามข้อผูกพันตามความตกลงข้อ ๘ นั้น ก็ได้มีการปรึกษาหารือกันอย่างใกล้ชิดระหว่างไทยกับฝ่ายสหรัฐอเมริกา โดยหลักประหยัด และในระยะ ๒ ปีหลังนี้ก็ได้มีการลดลงตามลำดับ เพราะฉะนั้น จึงเห็นได้ว่าการวิพากษ์วิจารณ์ในเรื่องนี้เป็นไปโดยมีเจตนาหวังผลทางการเมืองของฝ่ายศัตรูทั้งสิ้น ขอท่านพี่น้องชาวไทยได้โปรดให้ความเป็นธรรม เพื่อหวังผลให้ประเทศชาติอันเป็นที่รักยิ่งของเราตั้งอยู่ในความสงบสันติ เจริญทวียิ่งขึ้นสืบไปชั่วกาลนาน
จอมพล ป. พิบูลสงคราม
นายกรัฐมนตรี
๑๘ มิถุนายน ๒๕๐๐